Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18510

8. Futópálya sávok 8.1 Padkák 8.1.1 A futópálya, vagy végbiztonsági megállási terület padkát úgy készítsék el, vagy alakítsák ki, hogy a lehető legkisebbre csökkentsék a lefutó repülőgép sérülésének kockázatát. A következőkben ismertetünk néhány konkrét nehézséget, illetve ezek megoldását célzó útmutatást, valamint olyan intézkedéseket, amelyekkel megakadályozható a felszínen levő laza kő, vagy más idegen tárgy hajtóműbe történő beszívása. 8.1.2 Egyes esetekben a futópálya sáv talajának természetes teherbíró-képessége külön egyedi munkálatok nélkül elegendő lehet a megfelelő követelmények teljesítésére. Ahol a talaj különleges előkészítésére és kialakítására van szükség, az alkalmazott módszerek a helyi talajviszonyoktól és az repülőgépek tömegétől függ, amelyek kiszolgálására a futópályát tervezték. A legjobb módszer meghatározásához (például vízelvezetés, rögzítés, alapozás, könnyű burkolat kialakítás) segítséget nyújt a talajvizsgálatok elvégezése. 8.1.3 A padka tervezése alkalmával különösen figyeljenek annak megakadályozására, hogy a felszínen levő 2007/70/II. szám laza köveket, vagy más idegen tárgyakat a hajtómű beszívja. Ebben az esetben is hasonló meggondolások alkalmazandók, mint Repülőtéri Tervezési Kézikönyv 2. részében a gurulóút tervezés esetében tárgyaltunk. Megfelelő figyelmet szenteljenek úgy a szükséges intézkedéseknek, mint a távolságoknak, amelyeken belül ezek az intézkedések szükségesek. 8.1.4 Ahol a padkákat a szükséges teherbíró-képesség biztosítása, vagy a kövek és idegen anyagok jelenlétének megakadályozása érdekében különleges módszerekkel alakították ki, nehézséget okozhat a futópálya burkolt felület és a szomszédos sáv megfelelő, jól látható megkülönböztetése. Ez a nehézség megoldható a futópálya burkolat és a sáv eltérő felületű (szín, vagy egyéb jól látható különbség) kialakításával, vagy a futópálya oldalsáv jelzés elhelyezésével. 8.2 Tárgyak a futópálya sávokban A futópálya mellett elhelyezkedő sáv területén belül megfelelő intézkedésekkel előzzék meg, hogy a sáv talajába süllyedő repülőgép futómű ott kemény, kiálló (függőleges) akadályba ütközzön. Különleges nehézségek adódhatnak a sávon belül, vagy egy gurulóút, illetve más futópálya kereszteződésnél elhelyezett futópálya fény-egység talapzatok, vagy más hasonló szerkezeti elemek miatt. Ezért a futópálya, vagy gurulóút építése során, ahol a felületnek egy síkban kell lennie a sáv felületével, illetve szintjével, a kemény kiálló tárgyak okozta veszély kiküszöbölhető úgy, hogy merev szerkezetének felső szintje nem kevesebb, mint 30 cm-el a sáv talajszintje alatt helyezkedik el. Más tárgyak esetében, amelyeknek feladatuk miatt nem kell a talajszinten elhelyezkedniük, azokat legalább 30 cm-el a sáv talajszintje alá betemetve helyezzék el. 8.3 A precíziós megközelítésű futópálya sávjának elegyengetése A 3. fejezet 3.4.8 pontjának ajánlása szerint egy 3 vagy 4 kód-számú műszeres futópálya sáv azon része, amely a futópálya középvonalától mindkét oldalra legalább 75 méter távolságon belül van, megfelelő módon legyen elegyengetve. A 3 vagy 4 kód-számú precíziós megközelítésű futópálya esetében kívánatos lehet a szélesség növelése. Az ilyen futópálya esetében alkalmazható sáv méretét és alakját az A-3. ábra mutatja be. A sávot a futópályáról lefutó légijárművekről szóló tájékoztatások alapján tervezték meg. Az elegyengetendő rész a középvonaltól 105 méter távolságig terjed, azonban ezt a távolságot a sáv két végén, a futópálya végétől 150 méter hosszan fokozatosan a középvonaltól 75 méterre csökkenthetik. A-3. ábra: Precíziós megközelítésű futópálya sávjának elegyengetett része 3 vagy 4 kód-szám esetén 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes